CELEX: 32005R0634
Language: et
Date: 2005-04-26 00:00:00
Title: Komisjoni määrus (EÜ) nr 634/2005, 26. aprill 2005, teatavate kaupade klassifitseerimise kohta kombineeritud nomenklatuuris

27.4.2005   
            
            
               ET
            
            
               Euroopa Liidu Teataja
            
            
               L 106/7
            
         
      KOMISJONI MÄÄRUS (EÜ) nr 634/2005,
   26. aprill 2005,
   teatavate kaupade klassifitseerimise kohta kombineeritud nomenklatuuris
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kaupade kombineeritud nomenklatuuri ühtse kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kaupade kombineeritud nomenklatuuri klassifitseerimise üldreeglid. Neid üldreegleid kohaldatakse ka teiste täielikult või osaliselt kaupade kombineeritud nomenklatuuril põhinevate või sellele täiendavaid alajaotisi lisavate nomenklatuuride suhtes, mis on kehtestatud ühenduse erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud klassifitseerimise üldreeglitele tuleb lisas esitatud tabeli 1. veerus kirjeldatud kaubad 3. veerus esitatud põhjustel liigitada 2. veerus näidatud CN-koodi alla.
            
         
               (4)
            
            
               On asjakohane sätestada, et kolme kuu jooksul võib siduva tariifiinformatsiooni saaja vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) (2) artikli 12 lõikele 6 jätkuvalt tugineda sellisele liikmesriikide tolliasutuste antud siduvale tariifiinformatsioonile kaupade klassifitseerimise kohta kombineeritud nomenklatuuris, mis ei ole kooskõlas käesoleva määrusega.
            
         
               (5)
            
            
               Käesoleva määrusega ettenähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris 2. veerus näidatud CN-koodi alla.
   Artikkel 2
   Liikmesriikide tolliasutuste antud siduvale tariifiinformatsioonile, mis ei ole kooskõlas käesoleva määruse sätetega, võib vastavalt määruse (EMÜ) nr 2913/92 artikli 12 lõikele 6 tugineda veel kolme kuu jooksul.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 26. aprill 2005
      
         
            Komisjoni nimel
         
         
            komisjoni liige
         
         László KOVÁCS
         
      
   
   
      (1)  EÜT L 256, 7.9.1987, lk 1. Määrust on viimati muudetud komisjoni määrusega (EÜ) nr 493/2005 (ELT L 82, 31.3.2005, lk 1).
   
      (2)  EÜT L 302, 19.10.1992, lk 1. Määrust on viimati muudetud 2003. aasta ühinemisaktiga.
   
      LISA
      
                  Kauba kirjeldus
               
               
                  Klassifikatsioon
                  (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Helisagedusvõimendi, milles on digitaalhelidekooder, digitaalheliprotsessor mitmekanalilise heliefekti tekitamiseks (ringheli) ning lülitused videopildi ja heli sünkroniseerimiseks.
                              Seade võtab vastu signaale erinevatest allikatest (nt DVD-pleier, satelliidituuner, kassettpleier, videomagnetofon). Need signaalid võidakse dekodeerida ja enne võimendamist digitaal-analoogmuunduritest läbi juhtida.
                           
                        
               
                  8518 40 99
               
               
                  Klassifikatsioon määratakse kindlaks kaupade kombineeritud nomenklatuuri klassifitseerimise üldreeglitega 1 ja 6 ning CN-koodide 8518, 8518 40 ja 8518 40 99 sõnastusega.
                  Dekodeerimist ja helisignaalide töötlemist loetakse helisageduse võimendamisfunktsiooni osaks.
                  Kuna videopildiga seotud tegevus on üksnes heli- ja videosignaalide sünkroniseerimine, klassifitseeritakse toode rubriiki 8518.
               
            
                  
                              2.
                           
                           
                              Aparatuur, mis koosneb:
                              
                                          —
                                       
                                       
                                          AM/FM- raadiovastuvõtjast,
                                       
                                    
                                          —
                                       
                                       
                                          mitmekanalilisest võimendist ja
                                       
                                    
                                          —
                                       
                                       
                                          digitaalheliprotsessorist.
                                       
                                    Toode on mõeldud kodus ajaviitmiseks ja esitatakse tollile koos kaugjuhtimispuldiga.
                           
                        
               
                  8527 39 80
               
               
                  Klassifikatsioon määratakse kindlaks kaupade kombineeritud nomenklatuuri klassifitseerimise üldreeglitega 1 ja 6, XVI jaotise märkusega 3 ning CN-koodide 8527, 8527 39 ja 8527 39 80 sõnastusega.
                  XVI jaotise märkuse 3 kohaselt on liitseadme põhifunktsiooni täitvaks komponendiks ringhäälingu raadiovastuvõtja.
                  Võimendust ja heli töötlust loetakse teisejärguliseks funktsiooniks raadiosaadete vastuvõtuga võrreldes.
                  Seega klassifitseeritakse liitseade ringhäälingu raadiovastuvõtjana CN-koodi 8527 39 80 all.
               
            
                  
                              3.
                           
                           
                              Aparatuur, mis koosneb:
                              
                                          —
                                       
                                       
                                          AM/FM- raadiovastuvõtjast,
                                       
                                    
                                          —
                                       
                                       
                                          mitmekanalilisest võimendist,
                                       
                                    
                                          —
                                       
                                       
                                          digitaalheliprotsessorist ning
                                       
                                    
                                          —
                                       
                                       
                                          lülitustest video ja heli sünkroniseerimiseks.
                                       
                                    Toode on mõeldud kodus ajaviitmiseks ja see võtab vastu signaale erinevatest allikatest (nt DVD-pleier, satelliidituuner, kassettpleier, videomagnetofon) ning see esitatakse tollile koos kaugjuhtimispuldiga.
                              Helisignaalid võidakse dekodeerida ja enne võimendamist digitaal-analoogmuunduritest läbi juhtida.
                           
                        
               
                  8527 39 80
               
               
                  Klassifikatsioon määratakse kindlaks kaupade kombineeritud nomenklatuuri klassifitseerimise üldreeglitega 1 ja 6, XVI jaotise märkusega 3 ning CN-koodide 8527, 8527 39 ja 8527 39 80 sõnastusega.
                  XVI jaotise märkuse 3 kohaselt on liitseadme põhifunktsiooni täitvaks komponendiks ringhäälingu raadiovastuvõtja.
                  Võimendust ja heli töötlust loetakse teisejärguliseks funktsiooniks raadiosaadete vastuvõtuga võrreldes.
                  Kuna videopildiga seotud tegevus on üksnes heli- ja videosignaalide sünkroniseerimine, jääb toode klassifitseerituks rubriiki 8527.
                  Seega klassifitseeritakse liitseade ringhäälingu raadiovastuvõtjana CN-koodi 8527 39 80 all.
               
            
                  
                              4.
                           
                           
                              Vedelkristallvärvimonitor, mille ekraani diagonaali pikkus on 38,1 cm (15 tolli), laius 30,5 cm, kõrgus 22,9 cm, paksus 8,9 cm ja mille
                              
                                          —
                                       
                                       
                                          pildi maksimaalne eraldusvõime on 1 024 × 768 pikselit,
                                       
                                    
                                          —
                                       
                                       
                                          horisontaalne laotussagedus on 30–80 kHz ja vertikaalne 56–75 Hz.
                                       
                                    Tootel on järgmised liidesed:
                              
                                          —
                                       
                                       
                                          VGA-sisend,
                                       
                                    
                                          —
                                       
                                       
                                          DVI-sisend,
                                       
                                    
                                          —
                                       
                                       
                                          bajonettpistmiku (BNC) sisend ja väljund,
                                       
                                    
                                          —
                                       
                                       
                                          S-video (Y/C) sisend ja väljund,
                                       
                                    
                                          —
                                       
                                       
                                          helisisend ja -väljund.
                                       
                                    Toode võib kuvada signaale erinevatest allikatest, (nt automaatsed andmetöötlusseadmed, sisetelevisiooni-süsteem, DVD-pleier või salvestav helivideokaamera).
                           
                        
               
                  8528 21 90
               
               
                  Klassifikatsioon määratakse kindlaks kaupade kombineeritud nomenklatuuri klassifitseerimise üldreeglitega 1 ja 6 ning CN-koodide 8528, 8528 21 ja 8528 21 90 sõnastusega.
                  Toodet ei saa klassifitseerida alamrubriiki 8471 60, kuna monitori ei saa kasutada üksnes või peamiselt automaatsetes andmetöötlusseadmetes (vt grupi 84 märkust 5) selle tõttu, et see kuvab mitmest erinevast allikast tulevaid signaale.
                  Toodet ei saa samuti klassifitseerida rubriiki 8531, kuna selle funktsioon ei ole visuaalsete märkide esitamine signaliseerimise eesmärgil (vt HS selgitavaid märkusi rubriigi 8531 kohta, punkti D).
               
            
                  
                              5.
                           
                           
                              Süsteem, mis koosneb:
                              
                                          —
                                       
                                       
                                          keskseadmest klaviatuuri, hiire ja kuvariga (personaalarvuti),
                                       
                                    
                                          —
                                       
                                       
                                          protsessorist (serverist) ja
                                       
                                    
                                          —
                                       
                                       
                                          täppisskannerist.
                                       
                                    Täppisskanner koosneb raamile asetatud anduritega seadmest, mida tuntakse ka skaneeriva sensorseadmena.
                              Skaneeriv sensorseade on varustatud mitme anduriga, mis mõõdavad paberi kvaliteeti niiskuse, temperatuuri, massi jne põhjal.
                              Seade liigub raamil edasi-tagasi, kogudes informatsiooni infrapuna- või laserkiirte abil või muid mõõtmismeetodeid kasutades. See informatsioon edastatakse serveri kaudu personaalarvutisse, mis töötleb kõnealuse informatsiooni paberikvaliteedi kontrollimiseks.
                              Personaalarvuti töödeldud informatsiooni kasutatakse paberi tootmisseadmete kaudu toodangu reguleerimiseks. Nimetatud seadmed ei ole süsteemi osa.
                           
                        
               
                  9032 89 90
               
               
                  Klassifikatsioon määratakse kindlaks kaupade kombineeritud nomenklatuuri klassifitseerimise üldreeglitega 1 ja 6, grupi 90 märkusega 7 b ning CN-koodide 9032, 9032 89 ja 9032 89 90 sõnastusega.
                  Grupi 84 märkuse 5 B kohaselt ei saa süsteemi klassifitseerida rubriiki 8471, kuna see süsteem täidab muud spetsiifilist funktsiooni kui grupi 84 märkuses 5 E kirjeldatud andmetöötlus.
                  Süsteemi puhul on tegemist mitteelektriliste parameetrite automaatse reguleerimise automaatregulaatoriga, mille toimimine põhineb elektrilisel nähtusel, mis reguleeritavate parameetritega koos muutub (grupi 90 märkus 7 b).